Gedenkdiens vir ma en kinders | George Herald
Journalist Kristy Kolberg | Thursday, 14 November 2019, 07:30
Ettienne Scheepers (links voor), vergesel deur sy broers, Marius en Jacque, agter hom, Heidi se pa, Brink van Bosch (voor regs), Heidi se niggie, Odette Pretorius en Heidi se broer, Jaco van Bosch, dra Heidi se kis in die kerk in. Foto's Kristy Kolberg
GEORGE NUUS - Ons onthou en ons koester. Ons sal julle nooit vergeet nie. Ons verlang en ons hoop. Ons weet ons sal julle weer sien. Só lees die boodskap voor op die begrafnisbrief van Heidi Scheepers (35) en haar twee kinders, Hugo (2) en Cozette (6).
Heidi en haar twee kinders is Saterdag 9 November tydens 'n emosionele gedenkdiens by Eden-gemeente finaal deur familie en vriende gegroet. Dié seremonie om hul lewens te herdenk was roerend en hartverskeurend.
Die jong ma en haar kinders is op Dinsdag 22 Oktober deur haar man, Ettienne (36) as vermis aangemeld na hulle nie daardie aand huis toe gekom het nie.
Die volgende dag is die voertuig, 'n VW Caravelle, waarin Heidi en die kinders ten tyde van hulle verdwyning gery het, in die see aan die voet van 'n kloof in die Voëlklip-area gevind.
Heidi en Hugo se liggame is intussen uit die see gehaal, maar daar is tot vandag toe nog geen teken van Cozette nie.
Die polisie se aktiewe soektog na Cozette is ook afgelas, maar hulle vra die publiek om steeds waaksaam te wees wanneer hulle langs die kus beweeg.
'n Foto van klein Hugo langs sy kis.
Ettienne Scheepers lê 'n roos en vere by sy vrou, Heidi, se kis neer tydens die gedenkdiens. Foto's: Kristy Kolberg
Read more about: heidi scheepers missing herolds bay ettienne scheepers